if" 



248 NOVUM ORGANUM. 



eodem subjecto, sive facta comparatione ad invicem in subjectia 

 diversis. Cum enim Forma rei sit ipsissima res ; neque differat 

 res a Forma, aliter quam differunt apparens et existens, aut 

 exterius et interius, aut in ordine ad hominem et in ordine ad 

 universum l ; omnino sequitur ut non recipiatur aliqua natura */* 

 pro vera Forma, nisi perpetuo decrescat quando natura ipsa ^ 

 decrescit, et similiter perpetuo augeatur quando natura ipsa 

 augetur. Hanc itaque tabulam Tabulam Graduum sive 

 Comparative appellare consuevimus. 



Tabula Graduum sive Comparatives in Calido. 



Primo itaque dicemus de iis quae nullum prorsus gradum 

 caloris habent ad tactum, sed videntur habere potentialem 

 tantum quendam calorem, sive dispositionem et praeparationem 

 ad calidum. Postea demum descendemus ad ea quae sunt actu 

 sive ad tactum calida, eorumque fortitudines et gradus. 



1. In corporibus solidis et tangibilibus non invenitur aliquid 

 quod in natura sua calidum sit originaliter. Non enim lapis 

 aliquis, non metallum, non sulphur, non fossile aliquod, non 

 lignum, non aqua, non cadaver animalis, inveniuntur calida. 

 Aquae autem calidae in balneis videntur calefieri per accidens, 

 sive per flammam aut ignem subterraneum, qualis ex ^Etna 

 et montibus aliis compluribus evomitur, sive ex conflictu 



fa corporum, quemadmodum calor fit in ferri et stanni dissolu- 



^ tionibus. Itaque gradus caloris in inanimatis, quatenus ad 



(^ tactum humanum, nullus est; veruntamen ilia gradu frigoris 



differunt; non enim aeque frigidum est lignum ac metallum. 



Sed hoc pertinet ad Tabulam Graduum in Frigido. 



2. Attamen quoad potentiales calores et praeparationes ad 

 flammam, complura inveniuntur inanimata admodum disposita, 

 ut sulphur, naphtha, petrelaeum. 2 



3. Quae antea incaluerunt, ut fimus equinus ex animali, aut 

 calx aut fortasse cinis aut fuligo ex igne, reliquias latentes 

 quasdam caloris prioris retinent. Itaque fiunt quaedam di- 

 stillationes et separationes corporum per sepulturam in fimo 

 equino, atque excitatur calor in calce per aspersionem aquae ; 

 ut jam dictum est. 



1 " Res " is to be taken in a general sense, so as to include not only substances, but 

 also what Bacon calls naturae. It is therefore not to be translated as if it were 

 synonymous with corpus; and in fact in a subsequent passage (II. 50.) "res' 1 and 

 " corpus " are, so to speak, placed in opposition to each other. " Rerum formse et Cor- 

 porum schematism!. " 



2 The Latin form of the word is petroleum. 



